**SVEUČILIŠTE U SPLITU, MEDICINSKI FAKULTET**

**Šoltanska 2a, 21000 Split**

**OIB: 02879747067**

**RKP: 22451**

**Klasa: 400-02/24-02/0001**

**Ur. broj: 2181-198-04-07-24-0001**

**U Splitu, 20.03.2024.**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

**PRIHODI I PRIMICI**

**Obrazloženje ostvarenja plana prihoda u razdoblju 01-12/2023.**

Na početku i na kraju promatranog razdoblja stanje novčanih sredstava na računima Medicinskog fakulteta u Splitu bilo je kako slijedi:

|  |  |  |
| --- | --- | --- |
| Valuta | Iznos sredstava na dan 01.01.2023. | Iznos sredstava na dan 31.12.2023. |
| EUR | 2.925.751,94 | 3.619.649,14 |
| CAD | 142.048,69 | 142.049,03 |
| NOK | 3.416,81 | 3.416,82 |
| GBP | 0,69 | 0,69 |
| USD | 31,11 | 239,63 |

U 2023. godini ostvaren je **novčani priljev temeljem** **prihoda u visini 11.964.981,29 EUR**, što čini 100,97% godišnjeg plana za 2023. godinu, te 107,36% izvršenja prihoda u istom razdoblju prethodne godine. Prihodi, su dakle, realizirani u velikoj mjeri u skladu sa planom.

Podaci plana se odnose na rebalans financijskog plana usvojen dana 20.12.2023.

**Izvršenje prihoda po ekonomskoj klasifikaciji**

Izvršenje prihoda iz proračuna (konta skupine 67) je u velikoj mjeri skladu sa planom (99,33%), kao i izvršenje pomoći iz inozemstva (konta skupine 63) (93,77% u odnosu na plan). Nešto je veće odstupanje kod izvršenja prihoda od školarina (konta skupine 65) gdje je izvršenje plana ostvareno u visini 119,35% radi povećanja broja upisanih studenata na studiju Medicine na engleskom jeziku. Također, odstupanje je prisutno i kod prihoda od pruženih usluge te donacija (konta skupine 66) gdje je plan izvršen u visini 56,84% u najvećem dijelu radi toga što nije došlo do realizacije projekta sa tvrtkom Roche Glycart AG.

**Izvršenje prihoda po izvorima**

**11 Opće prihode i primitke** čine prihodi iz državnog proračuna za financiranje redovne djelatnosti - skupina 671.

Ova sredstva se odnose na redovnu djelatnost uključujući plaće sa prijevozom; temeljno financiranje nastavne djelatnosti; temeljno financiranje znanstvene djelatnosti.

Prihodi iz izvora 11 su ostvareni u visini 99,33% od planiranog iznosa, te 108,77% od prošlogodišnjeg izvršenja. Navedeno je definirano visinom sredstava primljenih iz državnog proračuna.

**12 Sredstva učešća za pomoći (**učešće državnog proračuna u EU projektima) odnose se na projekte iz Europskog socijalnog fonda za koje učešće u visini 15% osigurava Državni proračun.

Ova sredstva se odnose na učešće Državnog proračuna u visini 15% u rashodima EU projekta “Stručna praksa”.

Projekt je završio u 2023. godini, te su prihodi iz ovog izvora realizirani u visini 100% u odnosu na plan, te 16,90% u odnosu na realizaciju prethodne godine.

**31 Vlastite prihode**, skupina 661, čine prihodi ostvareni obavljanjem poslova na tržištu i u tržišnim uvjetima, (tečajevi trajne medicinske izobrazbe, dijagnostički postupci, izbori u znanstveno - nastavna zvanja, sudska medicinska vještačenja, konzultantske usluge te

iznajmljivanje prostora). Ovdje su uključeni i vlastiti projekti za tržište.

Prihodi iz izvora 31 su ostvareni u visini 45,53% uz odnosu na planirane, te 45,95% u odnosu na realizaciju iz prethodne godine. Na niži postotak realizacije planova je u velikoj mjeri utjecalo to što nije došlo do realizacije projekta za tržište sa tvrtkom Roche, te su sredstva primljena kao početni predujam za taj projekt u veljači 2024. godine vraćena tvrtki Roche.

**43 Ostali prihodi za posebne namjene**, skupina 652, odnose se na prihode od školarina, upisnina i sl. Najveći iznos se ostvaruje od školarina studija Medicina na engleskom jeziku; ostalo se odnosi na prihode od poslijediplomskih studija; prihode od školarina od diplomskih studija Medicine, Dentalne medicine i Farmacije te upisnina.

Prihodi iz izvora 43 su realizirani u visini 119,35% od planiranog, te 114,29% od prošlogodišnjeg izvršenja. U odnosu na planirano, došlo je do povećanja broja novoupisanih studenata sa 60 na 70, što je u značajnoj mjeri utjecalo na povećanje prihoda; također, ostvareni prihodi su viši od planiranih jer su planirani prihodi umanjeni za dio od prihoda koji se mora proslijediti Sveučilištu (15% od školarina), međutim, tijekom 2023. nisu u cijelosti podmirivane obaveze iz ovih prihoda prema Sveučilištu.

**5 Pomoći** čine sredstva iz Europskog fonda za regionalni razvoj, sredstva Europske unije za istraživanje i inovacije, sredstva ESF-a, sredstva Hrvatske zaklade za znanost, sredstva Grada Splita za poticanje znanstvene izvrsnosti, pomoći MZO-a i Županije.

Planirana sredstva iz **izvora 51** se odnose na prihode od EU projekata: SI4Care, iRECS, Youth Games i Sleep Revolution. Planirani iznosi su definirani temeljem proračuna navedenih projekata, a prihodi su realizirani u visini 58,98% u odnosu na plan, te 66,74% u odnosu na prethodnu godinu. Odstupanja u odnosu na plan su definirana dinamikom realizacije projekata te vremenom potrebnim za odobravanje ZNS-ova od nadležnih tijela te rokovima u kojima stižu prihodi po projektima.

**Prihodi iz izvora 52** se u najvećem dijelu odnose na EU projekt Medicinska plus (nositelj Srednja medicinska škola iz Zadra) te na sredstva iz Hrvatske zaklade za znanost za aktivne HRZZ projekte kao i za plaće doktoranada. Ostalo se odnosi na projekt na kojem smo partneri (ZCIPM) te za koji nam prihode uplaćuje Sveučilište u Osijeku; na prihode od Sveučilišta u Splitu (nastava u Mostaru te Erasmus+ projekti) te na ostale pomoći.

Prihodi iz izvora 52 su u odnosu na plan realizirane u visini 101,71%, a u odnosu na prošlogodišnje ostvarenje u visini 171,54%. Ovi prihodi se uglavnom temelje na prijenosu EU sredstava te sredstava iz Hrvatske zaklade za znanost..

**Prihodi iz izvora 561**  se odnose na prihode iz ESF-a temeljem EU projekta “Stručna praksa”.

Projekt je završio u 2023. godini, te su prihodi iz ovog izvora realizirani u visini 100% u odnosu na plan, te 16,90% u odnosu na realizaciju prethodne godine.

**61 Donacije** se odnose na namjenske donacije fizičkih osoba, neprofitnih organizacija, trgovačkih društava i ostalih subjekata izvan općeg proračuna (ovdje su uključena i sredstva primljena od pravnih osoba nositelja EU projekata (MEFST partner na projektu)).

Prihodi iz izvora 61 (donacije) ostvareni su u visini 97,46% od planiranog, te 365,46% od prošlogodišnje izvršenja.

**RASHODI I IZDACI**

**Obrazloženje ostvarenja plana rashoda u razdoblju 01-12/2023.**

U 2023. godini ostvaren je **novčani odljev temeljem** **rashoda u visini 11.173.694,36 EUR**, što čini 94,88% godišnjeg plana za 2023. godinu, te 99,08% izvršenja prihoda u istom razdoblju prethodne godine.

Podaci plana se odnose na rebalans financijskog plana usvojen dana 20.12.2023.

Na nešto niže iskazane rashode poslovanja u odnosu na plan u najvećoj mjeri su utjecali sljedeći faktori:

-dinamika realizacije postojećih projekata;

- nešto niža ulaganja u dugotrajnu imovinu u odnosu na planirano;

- racionalizacija troškova poslovanja;

- nepodmirivanje u cijelosti obaveza prema Regiomed Kliniken (dio školarina studija Medicine na engleskom jeziku za 4., 5. i 6. godinu za koje se nastava odvija u Coburgu) radi revizije postojećeg ugovora sa Regiomedom koja je u tijeku.

**Izvršenje rashoda po ekonomskoj klasifikaciji**

Realizacija rashoda za zaposlene (konta skupine 31) je ostvarena u visini 97,38% od plana te 106,58% od realizacije prethodne godine; za materijalne rashode (konta 32) u visini 91,42% u odnosu na plan te 97,81% u odnosu na prethodnu godinu; za pomoći dane u inozemstvo i unutar općeg proračuna (konta 36) rashodi su realizirani u visini 93,79% u odnosu na plan, te 30,08% u odnosu na prethodnu godinu (značajno ovisi o fazama projekata jer se većim dijelom radi o isplatama partnerima na projektima). Nešto veće odstupanje od plana je zabilježeno kod izvršenja rashoda za nabavu proizvedene dugotrajne imovine (konta skupine 42); u 2023. godini je realizirano 76,24% plana, te 46,91% od izvršenja prethodne godine.

**Izvršenje rashoda po izvorima**

**Rashodi iz izvora 11** su realizirani u visini 97,25% od plana, te 105,69% od prošlogodišnjeg izvršenja. Navedeno je definirano visinom sredstava primljenih iz državnog proračuna.

Rashodi iz **izvora 12** **Sredstva učešća za pomoći (**učešće državnog proračuna u EU projektima) su ostvareni u visini 94,42% od planiranih te 17,5% od izvršenih prethodne godine.

Rashodi iz **izvora 31** su ostvareni u visini 97,56% planiranih, te 52,36% prošlogodišnjih. Naime, ovi rashodi ovise o fazi realizaciji projekata za tržište te dinamici organiziranja tečajeva, kongresa i sl.

Rashodi iz **izvora 43** (školarine) su realizirani u visini 93,08% od planiranog, te 95,51% od prošlogodišnjeg izvršenja.

Rashodi iz **izvora 51** (Obzor projekti) su ostvareni u visini 53,56% od planiranih, te 281,14% od prošlogodišnjih. Naime, dinamika realizacije rashoda u velikoj mjeri ovisi o fazi realizacije postojećih EU projekata

Rashodi iz **izvora 52** (Ostale pomoći i darovnice) su u odnosu na plan realizirane u visini 92,63%, a u odnosu na prošlogodišnje ostvarenje u visini 123,05%. Ovi rashodi se uglavnom temelje na izvršenju EU projekata (sredstva za ove EU projekte stižu iz izvora 52).

Rashodi iz **izvora 561** (EU projekti iz ESF-a) su ostvareni u visini 95,63% od planiranih te 18,67% od izvršenih prethodne godine. I kod ovog izvora dinamika realizacije rashoda u velikoj mjeri ovisi o fazi realizacije postojećih EU projekata.

Rashodi iz **izvora 61** (donacije) ostvarene su u visini 89,80% od planiranog, te 112,89% od prošlogodišnjeg izvršenja. Donacije se u određenom dijelu odnose na rashode temeljem projekata, a u određenoj mjeri na rashode iz ostalih donacija.

Odstupanja po pojedinim pozicijama u odnosu na plan nastala su uglavnom zbog dinamike realizacije rashoda, na što značajno utječe dinamika realizacije postojećih projekata.

**PRIJENOS SREDSTAVA IZ PRETHODNE I U SLJEDEĆU GODINU (EUR)**

Obrazloženje izvršenja prijenosa sredstava iz prethodne godine i prijenosa sredstava u slijedeće razdoblje za razdoblje 01-12/2023.:



**Donos sredstava u razdoblju 01-12/2023** ostvaren je u visini 100% planiranog iznosa, te 95,5% prošlogodišnjeg prijenosa. Donos sredstava na početku 2023. godine u iznosu od 2.829.700 EUR se odnosi na:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | **EUR** |
| **IZVOR 31 Vlastiti prihodi**  | **IZVOR 43 Prihodi za posebne namjene**  | **IZVOR 51 Pomoći EU** | **IZVOR 52 Ostale pomoći**  | **IZVOR 61 Donacije**  | **IZVOR 11 Opći prihodi i primici** | **IZVOR 561 Europski socijalni fond (ESF)**  | **UKUPNO DONOS** |
|
|
| 329.042 | 1.252.020 | 620.709 | 206.044 | 21.799 | 399.018 | 1.068 | **2.829.700** |

Donos sredstava se u najvećoj mjeri odnosi na sredstva iz izvora 43 (školarine temeljem studija Medicina na engleskom jeziku koje su naplaćene u 2022. godini, a odnose se na cijelu akademsku godinu 2022/2023), na sredstva predujmova iz Obzor EU projekata te drugih projekata, na vlastita sredstva te na sredstva iz izvora 11 (programsko financiranje znanstvene djelatnosti).

Navedena sredstva iz donosa su se namjenski trošila u promatranom razdoblju; naime, veliki dio rashoda u razdoblju 01-12/2023. godine se financirao iz donosa sredstava iz prethodne godine.

Programska sredstva namjenskog financiranja znanosti (VIF) nisu u cijelosti bila potrošena iz slijedećih razloga:

-Radi problema sa statikom zgrade našeg fakulteta dva kata u kojima su se nalazili znanstveni laboratoriji su morala biti iseljena te je znanstveni rad te potrošnja sredstava za znanost i iz navedenog razloga bila smanjena.

-Sredstva VIF-a za tekuću godinu uvijek stižu u drugom dijelu godine, a nekada i u zadnjem kvartalu, pa ne mogu biti potrošena do kraja godine.

U slijedećem razdoblju navedena sredstva će biti namjenski utrošena.

**Odnos sredstava na kraju 2023. godine u slijedeću godinu** ostvaren je u visini 124,75% planiranog iznosa, te 127,96% prošlogodišnjeg prijenosa. Odnos sredstava na dan 31.12.2023. godine u iznosu od 3.620.987,51 EUR se odnosi na:



**Izvor 31**: Neutrošena sredstva iz vlastitih projekata za tržište, tečajeva trajne medicinske izobrazbe, Centra za medicinu spavanja, sudskih medicinska vještačenja, konzultantskih usluga te iznajmljivanja prostora. Ova sredstva će se utrošiti za podmirenje rashoda poslovanja u 2024. godini.

**Izvor 43**: Neutrošena sredstva prihoda od školarina za ak. godinu 2023/2024. Ova sredstva će se utrošiti za podmirenje rashoda redovnog poslovanja u 2024. godini.

**Izvor 51**: Neutrošena sredstva se odnose na predujmove za EU projekte te će se trošiti prema proračunima projekata za podmirenje planiranih rashoda.

**Izvor 52**: Neutrošena sredstva se u najvećem dijelu odnose na prihode EU projekata gdje je MEFST partner te sredstva primljena za realizaciju HRZZ projekata. Sredstva će se trošiti prema proračunima projekata za podmirenje planiranih rashoda.

**Izvor 61**: Neutrošena sredstva se odnose namjenske donacije fizičkih osoba, neprofitnih organizacija, trgovačkih društava i ostalih subjekata izvan općeg proračuna (ovdje su uključena i sredstva primljena od poliklinike Fiziodent kao nositelja EU projekata (MEFST partner na projektu) ).Sredstva će se trošiti prema proračunu projekata za podmirenje planiranih rashoda, a sredstva od donacija će se trošiti namjenski za podmirenje rashoda za koje su dobivena.

**Izvor 12 i 561**: Neutrošena sredstva iz ESF-a temeljem EU projekta “Stručna praksa” te učešće državnog proračuna u ovom projektu.

**Izvor 11**: Neutrošena sredstva za programsko financiranje znanstvene djelatnosti.

Programska sredstva namjenskog financiranja znanosti (VIF) nisu u cijelosti potrošena iz slijedećih razloga:

-Radi problema sa statikom zgrade našeg fakulteta dva kata u kojima su se nalazili znanstveni laboratoriji su morala biti iseljena te je znanstveni rad te potrošnja sredstava za znanost i iz navedenog razloga bila smanjena.

-Sredstva VIF-a za tekuću godinu uvijek stižu u drugom dijelu godine, a nekada i u zadnjem kvartalu, pa ne mogu biti potrošena do kraja godine.

Navedena sredstva iz odnosa će se namjenski trošiti u slijedećem razdoblju.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 31.12.2023. |
| Ukupne obveze | 16.420.299,70 kn (2.179.348,29 EUR) |  2.096.474,96 EUR |
| Dospjele obveze |  5.233.858,18 kn  (694.652,36 EUR) |  869.964,19 EUR |

**Dospjele obveze 31.12.2022**.

Stanje dospjelih obveza na kraju izvještajnog razdoblja u visini 5.233.858,18 kn (694.652,36 EUR) se u najvećoj mjeri odnosi na obveze prema proračunskim korisnicima u iznosu od 4.965.116,75 kn (658.984,24 EUR) dok se ostatak u visini 268.741,43 kn (35.668,12 EUR) odnosi na tekuće obveze za materijalne rashode i nabavu nefinancijske imovine (kod ovih obveza nema značajnih kašnjenja).

Svoje obveze Fakultet podmiruje redovito. Izuzetak od toga su obveze prema Sveučilištu u Splitu koje su dospjele u visini 4.951.625,25 kn (657.193,61 EUR), a koje se odnose na obračunate obveze u visini 15% od školarina studija Medicina na engleskom jeziku za ak. godinu 2020/2021. (dio) te za ak. godinu 2021/2022. S obzirom da se radi o visokim iznosima koje značajno utječu na likvidnost Fakulteta, sa Sveučilištem je dogovoreno da će se postojeća obveza plaćati u tranšama prema financijskim mogućnostima Fakulteta.

Ostale obaveze se odnose na obaveze prema KBC-u Split te Stomatološkoj poliklinici (ukupno 13.491,50 kn (1.790,63 EUR) kn te kod njih nema značajnijeg kašnjenja.

**Dospjele obveze 31.12.2023.**

Stanje dospjelih obveza na kraju izvještajnog razdoblja u visini 869.964,19 EUR se u najvećoj mjeri odnosi na obveze prema proračunskim korisnicima u iznosu od 851.750,54 EUR dok se ostatak u visini 18.213,65 EUR odnosi na tekuće obveze za materijalne rashode i nabavu nefinancijske imovine (kod ovih obveza nema značajnih kašnjenja).

Dospjele obveze prema proračunskim korisnicima u visini 851.750,54 EUR se odnose na obveze prema Sveučilištu u Splitu u visini 849.436,13 EUR dok se 2.314,41 EUR odnosi na obveze prema Kliničkoj bolnici u Splitu.

Iznos dospjelih obveza prema Sveučilištu u Splitu se odnosi na obračunate obveze u visini 15% od školarina studija Medicina na engleskom jeziku za ak. godinu 2020/2021. (dio) za ak. godinu 2021/2022 te za ak. godinu 2022/2023. S obzirom da se radi o visokim iznosima koje značajno utječu na likvidnost Fakulteta, sa Sveučilištem je dogovoreno da će se postojeća obveza plaćati u tranšama prema financijskim mogućnostima Fakulteta. Tijekom 2023. godine Sveučilištu je uplaćeno 212.979,22 EUR po ovoj osnovi.

Obveze prema KBC-u Split se podmiruju prijebojem temeljem računa za usluge i školarina koje Fakultet fakturira KBC-u te kod njih nema značajnijeg kašnjenja.

 DEKAN:

 Prof. dr. sc. Ante Tonkić